Kazimieravo ežeras
Kazimieravo ežeras – ežeras pietryčių Lietuvoje, Vilniaus rajone, 4 km į pietvakarius nuo Paberžės, prie Kazimieravo kaimo, Kazimieravo ornitologiniame draustinyje. Ilgis iš šiaurės į pietus – 0,92 km, plotis iki 0,63 km. Altitudė 128 m. Krantai žemi, pelkėti, tik pietinis aukštesnis. Į vakarus ir šiaurę plyti ~ 80 ha pelkė. Į rytus ir pietus auga miškas. Pietuose įteka Skardžiaus upelis, šiaurėje išteka link Marijampolio tvenkinio Musės intakas Savenė.